钦定古今图书集成/理学汇编/文学典/第097卷 > 镏珏
## 钦定古今图书集成/理学汇编/文学典/第097卷 > 镏珏

按《列朝诗集》：“珏字廷美，长洲人。况锺守吴简名家子
为掾，廷美在选中，辞不愿为吏。锺喜，令补博士弟子。
宣德中，中应天乡举，除刑部主事，迁山西按察司佥
事。居二载即弃官归，年甫五十。操履清白，老而好学，
工于唐律，时人称为镏八句。行草师李邕，画师黄鹤，
皆得古人笔意。精于鉴古，访求甚富，残缣断墨，靡不”
藏弆。累石为山，号“小洞庭。”仿卢鸿一《草堂图》，釐为十
景，图系以诗。所与唱和者，徐武功、祝侗轩、沈白石而
已。曾孙布举进士，刻其诗曰《完庵集》，吴原博序之。